Fabriekswerker bygebring ná elektriese skokArgieffoto ter illustrasie (Foto: Unsplash) ŉ Jong fabriekswerker is Donderdag by ŉ fabriek in Boksburg in Gauteng bygebring nadat hy by sy werksplek deur elektrisiteit geskok is. Shawn Herbst, woordvoerder van Netcare 911, sê paramedici is omstreeks 09:03 na ŉ fabriek in Delmore ontbied waar ŉ 25-jarige man ernstige beserings opgedoen het nadat hy deur elektrisiteit geskok is. ŉ Kliniekverpleegster het die man op die toneel behandel voordat hy met paramedici se aankoms in hulle sorg geplaas is. Volgens Herbst kon paramedici daarin slaag om ŉ polsslag by die man te herwin voordat hy met ŉ lugambulans na ŉ hospitaal gehaas is. Besonderhede rakende die voorval is in dié stadium onduidelik